เยี่ยมวิมาน

เยี่ยมวิมาน  (Yiam Wiman) จากนิยายบทประพันธ์ของ ว. วินิจฉัยกุล ถูกสร้างเป็นละครโทรทัศน์ครั้งแรกทางช่อง 3 ในปี พ.ศ. 2539 นำแสดงโดย จอนนี่ แอนโฟเน่,ชาเลต ฮิลเดอร์บรานด์ และ ซอนย่า คูลลิ่ง

**นิยาย**
นิยายเรื่อง เยี่ยมวิมาน เป็นบทประพันธ์ของผู้เขียน ว.วินิจฉัยกุล พิมพ์เป็นตอนลงกับนิตยสารสกุลไทย ในช่วง ปี พ.ศ. 2538 และจัดพิมพ์รวมเล่มกับสำนักพิมพ์ดอกหญ้า พิมพ์ครั้งแรกเมื่อ เดือน กรกฎาคม พ.ศ. 2539
โปรยปกหลัง :
"เพื่อประสานความรักให้แนบแน่น นิธิศและแววพลอยจึงเกี่ยวก้อยกัน บินลัดฟ้าสู่ดินแดนวิจิตรตระการตา ประหนึ่งวิมานของปวงเทพ ณ แดนสรวง มหานครลอนดอน ยิ่งใหญ่อลังการด้วยปราสาทและตำนานเก่าแก่ หรือปราสาทคาร์ดิฟฟ์แห่งแคว้นเวลส์ ก็ล้วนงดงามดุจทิพย์วิมานในเทพนิยายและมนตร์ขลังจากพลังจินตนาการอมตะ ของเชกสเปียร์มหากวีเอก แห่งลุ่มน้ำเอวอนในสกอตแลนด์ จักร่ายรินให้ทั้งสองครองรักกันมั่นคงหรือไม่... เยี่ยมวิมาน...ไพรัชนิยายในดินแดนวิจิตรอลังการด้วยสถาปัตยกรรมแห่งอดีต"

**ละครโทรทัศน์**
ผลิตโดย บริษัท ทีวีซีน แอนด์ พิกเจอร์ จำกัด ควบคุมการผลิตโดย ณัฏฐนันท์ ฉวีวงษ์ บทโทรทัศน์โดย ยิ่งยศ ปัญญา กำกับการแสดงโดย สุประวัติ ปัทมสูต ช่วยกำกับการแสดงโดย จิระวดี อิศรางกูร ณ อยุธยา ละครเรื่องนี้ได้ถ่ายทำทั้งใน ไทย และ สหราชอาณาจักร 
ออกอากาศทุกวันจันทร์-อังคาร ตั้งแต่วันจันทร์ที่ 21 ตุลาคม พ.ศ. 2539 ถึง วันอังคารที่ 17 ธันวาคม พ.ศ. 2539 เวลา 20:30 - 22:00 น. ทางช่อง 3 
จากเรื่องนี้ ได้ทำให้ ซอนย่า คูลลิ่ง จากบท แววพลอย ได้เข้าชิงรางวัล รางวัลโทรทัศน์ทองคำ สาขานักแสดงนำหญิงดีเด่น เป็นครั้งแรก กาญจนา จินดาวัฒน์ จากบท จรัญญา ได้เข้าชิง รางวัลโทรทัศน์ทองคำ สาขานักแสดงสมทบหญิงดีเด่น ประจำปี พ.ศ. 2539

**เรื่องย่อ**
เยี่ยมวิมาน เป็นเรื่องราวของ แววพลอย ครีเอทีฟบริษัทโฆษณาที่กำลังประสบความสำเร็จในการทำงาน และความรักกับนิธิศ เจ้าของบริษัทก็กำลังไปด้วยดี ได้เจอกับอุปสรรคเมื่อเธอได้เจอกับจรัญญาแม่ของนิธิศ ที่ทั้งถือตัว หัวเก่า และไม่ยอมรับแววพลอยอย่างเปิดเผย ด้วยแววพลอยเป็นคนไร้ชาติตระกูล และพ่อแม่แยกทางกัน นิธิศต้องการให้ความสัมพันธ์ของทั้งคู่ดีขึ้นก่อนที่จะแต่งงานกับเธอ จึงพาทั้งสองไปท่องเที่ยวยุโรปกับกรุ๊ปทัวร์ด้วยกัน
แต่เรื่องราวกลับไม่ได้ง่ายดายอย่างที่คิด จรัญญาสร้างความกดดันให้กับแววพลอยอยู่ตลอด เปมิกาผู้หญิงที่ดูร่ำรวยกว่าพยายามเข้ามาแทรกแซงความสัมพันธ์ของนิธิศกับเธอ 
และแววพลอยได้เจอกับลูกทัวร์ที่ไม่คาดคิด คือ คริส ที่เป็นความลับและบาดแผลของเธอ เธอได้เลือกที่จะปกปิดทุกคนเรื่องที่คริสคืออดีตสามีที่ได้คบและแต่งงานกันตอนอยู่อเมริกา ทั้งคู่รักกันมากแต่ความไม่เข้าใจทำให้ต้องเลิกรากัน ตลอดมาคริสได้พยายามส่งจดหมายมาหาแววพลอยแต่เธอไม่เคยเปิดอ่านมัน 
เมื่อคริสได้เห็นสถานการณ์ที่เกิดก็ได้เปลี่ยนใจ เขาขอเป็นเพื่อนและจะอยู่เพื่อช่วยเธอให้ถึงฝั่งฝันที่จะมีชีวิตแต่งงานที่ดี คริสคอยอยู่ข้างๆ ในช่วงที่แววพลอยมีปัญหา แต่ก็ได้ทำให้นิธิศและแม่ของเขาสงสัยและระแวงกับความสัมพันธ์ของทั้งคู่ ในระหว่างการเดินทางเหตุการณ์ต่างๆ ที่เกิดขึ้นทำให้แววพลอยมองเห็นคริสและนิธิศมากขึ้น และกลับมาทบทวนความสัมพันธ์ครั้งก่อนและครั้งนี้

**นักแสดง**
 จอนนี่ แอนโฟเน่ รับบท คริส แอนเดอสัน- ซอนย่า คูลลิ่ง รับบท แววพลอย เถาสุวรรณ- ชาเลต ฮิลเดอร์บรานด์ รับบท นิธิศ- วาสนา พูนผล รับบท เปมิกา (ปริม)- กาญจนา จินดาวัฒน์ รับบท จรัญญา (แม่ของนิธิศ)- มยุรา ธนะบุตร รับบท รสสุคนธ์ (ไกด์ประจำทัวร์)- เพ็ญพักตร์ ศิริกุล รับบท ดวงใจ- ชรัส เฟื่องอารมย์ รับบท อมาตย์- นีรนุช ปัทมสูต รับบท แม่ของแววพลอย- จุรี โอศิริ รับบท วีณา- ญาณี ตราโมท รับบท จำนงค์- อัจฉราพรรณ ไพบูลย์สุวรรณ รับบท ประยงค์- มณฆานี ตันติสุข- ด.ญ.ปราวดี วังมะนาวพิทักษ์ รับบท แววพลอย (วัยเด็ก)

**เพลงประกอบละคร**
 เพลง : มีสักคนไหม เนื้อร้อง : BEFORE TWO ทำนอง/เรียบร้อง : ชัยวัฒน์ สุขเกษม ขับร้อง : เกษรี คำพุทธ- เพลง : (Is There...) Someone for me เนื้อร้อง : ชญา ศรีบุญ ทำนอง/เรียบร้อง : ชัยวัฒน์ สุขเกษม ขับร้อง : ชญา ศรีบุญ- เพลง : ผิดตรงไหน เนื้อร้อง : กิตยาพรรณ ภานุพัฒน์, พงษ์ศักดิ์ ภูววีรานนท์ ทำนอง/เรียบร้อง : อรรถพร ชูโต ขับร้อง : พลศักดิ์ สุพร- เพลง : ยังมีเธอ เนื้อร้อง : กิตยาพรรณ ภานุพันธ์ ทำนอง : พงษ์ศักดิ์ ภูววีรานนท์ เรียบร้อง : ขับร้อง : สุคีรินทร์ วิมลนิตย์

**รางวัล**

**อ้างอิง**

**แหล่งข้อมูลอื่น**
  ALWAYS ON MY MIND: เยี่ยมวิมาน (1996)-  เรื่องย่อ เยี่ยมวิมาน-  เยี่ยมวิมาน date=2021-04-11  บน  สกุลไทยออนไลน์ date=2018-08-12 -  ข้อมูลละครโทรทัศน์ เยี่ยมวิมาน (2539)fix-attempted=yes  บน  CMTV-Db date=2019-02-08 - แม่ไก่ (16 มิถุนายน 2554),  เยี่ยมวิมาน โดย ว.วินิจฉัยกุล- ความรักเหมือนดอกมะนาว (18 กุมภาพันธ์ 2554).  เยี่ยมวิมาน By ว.วินิจฉัยกุล 
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2539
หมวดหมู่:ละครโทรทัศน์ช่อง 3
หมวดหมู่:ละครโทรทัศน์โดยทีวีซีน